CELEX: 62022TN0252
Language: lv
Date: 2022-05-09 00:00:00
Title: Lieta T-252/22: Prasība, kas celta 2022. gada 9. maijā – Timchenko/Padome

27.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 244/45
            
         
      Prasība, kas celta 2022. gada 9. maijā – Timchenko/Padome
      (Lieta T-252/22)
      (2022/C 244/61)
      Tiesvedības valoda – franču
      
         Lietas dalībnieki
      
      
         Prasītājs: Gennady Nikolayevich Timchenko (Ženēva, Šveice) (pārstāvji: T. Bontinck, A. Guillerme, L. Burguin, S. Bonifassi un E. Fedorova, advokāti)
      
         Atbildētāja: Eiropas Savienības Padome
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Padomes 2022. gada 28. februāra Lēmumu (KĀDP) 2022/337/KĀDP (1), ciktāl ar to prasītājs ir iekļauts šī lēmuma pielikuma 694. punktā;
               
            
                  —
               
               
                  atcelt 2022. gada 28. februāra Īstenošanas regulu (ES) 2022/336 (2), ciktāl ar to prasītājs ir iekļauts šī lēmuma pielikuma 694. punktā;
               
            
                  —
               
               
                  piespriest Padomei provizoriski samaksāt 1 000 000 EUR kā atlīdzību par prasītājam nodarīto morālo kaitējumu;
               
            
                  —
               
               
                  piespriest Padomei atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza piecus pamatus.
      
                  1.
               
               
                  Pirmais pamats attiecas uz tiesību uz efektīvu tiesību aizsardzību tiesā un pienākuma norādīt pamatojumu neievērošanu.
               
            
                  2.
               
               
                  Otrais pamats attiecas uz samērīguma principa un pamattiesību pārkāpumu.
               
            
                  3.
               
               
                  Trešais pamats attiecas uz acīmredzamu kļūdu vērtējumā, tostarp saistībā ar pamatu, kas balstīts uz prasītāja attiecībām ar prezidentu V. Putinu, prasītāja akcionāra statusu Volga Group un viņa akcionāra statusu Bank Rossiya.
               
            
                  4.
               
               
                  Ceturtais pamats attiecas uz vienlīdzīgas attieksmes principa pārkāpumu.
               
            
                  5.
               
               
                  Piektais pamats attiecas uz Līgumu, tostarp Eiropas Savienības pilsoņu brīvas pārvietošanās principa un noteikumu par piemērojamo juridisko pamatu, pārkāpumu.
               
            
         (1)  Padomes Lēmums (KĀDP) 2022/337 (2022. gada 28. februāris), ar ko groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 59, 1. lpp.).
      
         (2)  Padomes Īstenošanas regula (ES) 2022/336 (2022. gada 28. februāris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 58, 1. lpp.).